Document ID: 32009R0242

KOMISIJAS REGULA (EK) Nr. 242/2009
(2009. gada 20. marts),
ar kuru groza Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (1), un jo īpaši tās 9. panta 1. punkta a) apakšpunktu,
tā kā:
(1)
Regulas (EK) Nr. 1183/2005 I pielikumā ir uzskaitītas fiziskas un juridiskas personas, vienības un struktūras, uz kurām saskaņā ar regulu attiecas līdzekļu un saimniecisko resursu iesaldēšana.
(2)
Apvienoto Nāciju Organizācijas Drošības padomes Sankciju komiteja 2007. gada 7. novembrī, 2008. gada 26. novembrī un 2008. gada 16. decembrī grozīja datus par 19 fiziskām personām, kas iekļautas to personu, struktūru un organizāciju sarakstā, kurām piemēro līdzekļu un saimniecisko resursu iesaldēšanu. Komiteja 2008. gada 24. aprīlī no minētā saraksta svītroja vienu personu, un 2009. gada 3. martā tā nolēma iekļaut minētajā sarakstā četras fiziskas personas. Tālab attiecīgi jāgroza I pielikums.
(3)
Lai nodrošinātu šajā regulā paredzēto pasākumu efektivitāti, tai jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 1183/2005 I pielikumu aizstāj ar šīs regulas pielikumu.
2. pants
Šī regula stājas spēkā dienā, kad tā publicēta Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 20. martā

Labels: 18
11
5